તે સમયે છેલ્લા પાંચેક વર્ષથી રાજયમાં જે જોડાણ વાળી અને નાતરા ઘરઘરણા વાળી સરકારો આવેલી તેમાં અધિકારીઓ અને તેમાં પણ પોલીસ ખાતાના અધિકારીઓની તો ચણા મમરા અને ભાજી મૂળાની જેમ ફેંકાફેંકી થતી હતી જયારે ફોજદારથી નીચેની રેન્કના જમાદાર કોન્સ્ટેબલો તો ‘મીંયાની મીંદડી જેવા’ રાજકારણીઓથી ડરપોક થઈ ગયા હતા કેમકે તેમની બદલી તો માત્ર એક ટેલીફોન ઉપર જ થઈ જતી હતી આથી પોલીસ કર્મચારીઓનું મોરલ એટલું બધુ તુટી ગયું હતુ કે તેઓ ફકત રાજકારણીઓના નામે પણ ગુનેગારો સામે કાયદેસરની કાર્યવાહી કરવા માત્રથી ડરતા હતા આથી જેમ ‘દુધ નો દાજયો છાસ ફૂંકીને પીવે’ તેમ જમાદાર વિરસીંગ તે જૂના અનુભવે કાયદેસરની કાર્યવાહી કરવામાં પણ હીચકીચાટ અનુભવતા હતા તેથી તે જયદેવને આરીતે ટેલીફોન કરીને પૂછીને કાયદેસરની કાર્યવાહી કરતા હતા.